### 12.    Forslag til hvidbog vedrørende Udviklingsstrategi

**Åbent**

Sagsnr.: 326-2015-31368       J.nr.: 01.02.03            Dokumentnr.:
326-2016-200784

**Sagstype**

Beslutning

**Resume og sagens baggrund**

Kommunalbestyrelsen vedtog den 24. februar 2016 at sende en udviklingsstrategi
i offentlig høring i otte uger. I høringsperioden (1. marts til 4. maj) er der
afholdt et offentligt møde om strategien, og ved høringsperiodens afslutning er
der indkommet 18 høringssvar. Et forslag til hvidbog fremlægges nu til godkendelse.
Kommunalbestyrelsen skal foretage offentlig bekendt-gørelse af, om der er
vedtaget ændringer af strategien.

**Indstillinger**

Direktionen indstiller

1. at hvidbog
vedrørende 'Udviklingsstrategi - samarbejde for bedre resultater' (bilag 1)
godkendes

2. at administrationen
bemyndiges til at foretage nødvendige, redaktionelle ændringer i
Udviklingsstrategien forinden offentlig bekendtgørelse

**Behandling**

Direktion, Økonomiudvalg,
Kommunalbestyrelsen

**Sagsfremstilling**

'Udviklingsstrategi - samarbejde for bedre resultater' er
Kommunalbestyrelsens vurdering og strategi for kommunens udvikling.
Kommunalbestyrelsen vedtog den 24. februar 2016 at sende strategien i offentlig
høring jf. Planlovens bestemmelser (§ 23 a, stk. 5).

På et offentlig møde, der blev afholdt i høringsperioden,
blev Udviklingsstrategien præsenteret for borgere, foreningsrepræsentanter,
politikere mfl. Deltagerne blev bl.a. bedt om gruppevis at drøfte, hvordan man
gennem samarbejde på forskellig vis kan være med til at føre Udvik-lingsstrategiens
intentioner ud i livet. Kommentarer og forslag fra mødet er bragt videre som et
input til den hvidbog, der behandler høringssvarene.

Efter høringsfristens udløb den 4. maj er der indkommet i
alt 18 høringssvar. Administrationen har gennemgået høringssvarene og samlet
kommentarer og anbefalinger i et forslag til hvidbog (bilag 1).

Kommunalbestyrelsen skal tage stilling til de fremkomne
bemærkninger til Udviklingsstrategien, og kan i forbindelse hermed vedtage
ændringer af den offentliggjorte strategi. Ifølge Planlovens § 23 a, stk. 7
skal Kommunalbestyrelsen foretage offentlig bekendtgørelse af, om der er
vedtaget ændringer af strategien. Offentlig bekendtgørelse kan ske udelukkende
digitalt.

**Økonomiske konsekvenser**

Ingen

**Direktionens møde den 14. juni
2016:**

Anbefales.

**Økonomiudvalgets møde den 22.
juni 2016:**

Anbefales.

**Bilag**

|  |  |
| --- | --- |
| Hvidbog Udviklingsstrategi\_090616.pdf | 326-2016-203130 |
| Udviklingsstrategi\_2016-2025 | 326-2016-210839 |